Pasiūlymas Tarybos direktyva iš dalies keičianti Direktyvą 77/388/EEB dėl bendros pridėtinės vertės mokesčio sistemos dėl minimalaus standartinio tarifo taikymo trukmės /* KOM/2005/0136 galutinis - CNS 2005/0051 */





[pic] | EUROPOS BENDRIJŲ KOMISIJA | Briuselis, 14.4.2005 KOM(2005) 136 galutinis 2005/0051 (CNS) Pasiūlymas TARYBOS DIREKTYVA iš dalies keičianti Direktyvą 77/388/EEB dėl bendros pridėtinės vertės mokesčio sistemos dėl minimalaus standartinio tarifo taikymo trukmės (pateikta Komisijos) AIŠKINAMASIS MEMORANDUMAS 1. Direktyvos 77/388/EEB 12 straipsnio 3 dalies a punkto 2 pastraipoje[1] numatyta, kad Taryba, remdamasi Komisijos pasiūlymu ir pasikonsultavusi su Europos Parlamentu bei Ekonomikos ir socialinių reikalų komitetu, vieningai nustato standartinį pridėtinės vertės mokesčio tarifą. 2. Ši nuostata yra dalis EB sutarties 93 straipsnio, kuriame nustatyta, kad Taryba patvirtina nuostatas dėl apyvartos mokesčius reglamentuojančių teisės aktų derinimo, kuris yra būtinas siekiant užtikrinti, kad būtų sukurta ir veiktų vidaus rinka. Šiame kontekste standartinio tarifo nustatymas visada atrodė būtinas. 3. Siekdama sukurti vidaus rinką 1993 sausio mėnesį, Komisija pateikė pasiūlymus dėl galutinės mokesčių derinimo schemos sukūrimo. Tarifų atžvilgiu ji visų pirma pasiūlė suderintą mokesčių struktūrą, kurią sudaro dvi tarifų rūšys ir valstybėse narėse taikomų tarifų derinimą tam tikrose nustatytose ribose. 4. Tačiau negalėdama priimti Komisijos pasiūlymų iki 1993 m. sausio 1 d., Taryba nusprendė taikyti pereinamojo laikotarpio schemą. Tarifų atžvilgiu, ji priėmė Direktyvą 92/77/EEB[2], numatančią derinti tarifus. 5. Šia minimalaus tarifo sistemą nustatančia direktyva numatoma, kad nuo 1993 m. sausio 1 d. iki 1996 m. gruodžio 31 d. standartinis tarifas negali būti mažesnis nei 15 %. Šios nuostatos galiojimas buvo pratęstas tris kartus ir ji taikoma iki 2005 m. gruodžio 31 d. 6. Siekdama išlaikyti pasiektą tarifų derinimo lygį, Komisija du kartus pateikė pasiūlymus[3], kuriais nustatoma, kad standartinis tarifas gali svyruoti nuo 15 % iki 25 %. Tokios ribos buvo nustatytos atsižvelgiant į taikomus tarifus valstybėse narėse, kur standartinių tarifų dydis visada svyravo nuo 15 % iki 25 %. 7. Šiuos tarifų derinimo pasiūlymus, pagrįstus ribų apibrėžimu standartinio tarifo nustatymui, abejais atvejais iš dalies pakeitė Taryba[4], palikusi tik minimalaus 15 % tarifo principą, palyginus su 1992 m. direktyva nustatyta sistema. 8. Siekdama pagerinti trumpojo laikotarpio vidaus rinkos veikimą, Komisija 2000 m. priėmė strategiją[5], taikomą keliais etapais ir kuri iškelia keturis pagrindinius tikslus, t. y. esančių taisyklių paprastinimas ir atnaujinimas, vienodesnis dabartinių nuostatų taikymas ir naujas administracinio bendradarbiavimo įgyvendinimas. PVM strategijos prioritetai buvo patikslinti ir atnaujinti 2003 m[6]. 9. Ši strategija buvo pradėta įgyvendinti, nes atsižvelgiant į valstybių narių neryžtingumą, buvo mažai tikėtina, kad artimiausioje ateityje bus pasiektas žymi pažanga įgyvendinant bendrą PVM sistemą, pagrįstą šio mokesčio taikymu kilmės valstybėje narėje. Pagrindinis strategijos tikslas buvo suteikti Taryboje naują impulsą siekiant artimiausioje ateityje pasiekti konkretų ir būtiną galiojančios apmokestinimo schemos pagerėjimą dar kartą nekeliant klausimo, susijusio su pačia idėja dėl kilmės valstybėje narėje taikomos galutinės apmokestinimo schemos, kuri yra ilgalaikis Bendrijos tikslas. 10. Vis dėl to per šį laikotarpį būtų buvę tinkama vengti, kad didėjantis atotrūkis tarp valstybėse narėse taikomų standartinių PVM tarifų nesukeltų struktūrinio disbalanso ES viduje ir neiškreiptų konkurencijos kai kuriose veiklos srityse. Taigi Komisija priėmė pasiūlymą iki 2005 m. gruodžio 31 d. pratęsti minimalaus 15 % dydžio standartinio tarifo taikymą nepasiūlydama jo svyravimo ribų. Šį pasiūlymą Taryba priėmė be pakeitimų 2001 m. sausio 19 d. 11. Dešimties naujųjų valstybių įstojimas į Europos Sąjungą 2004 m. gegužės 1 d. nepakeitė situacijos dėl standartinio tarifo. Dabar jis visose 25 valstybėse narėse svyruoja nuo 15% iki 25 %. 15 % dydžio tarifas taikomas dviejose valstybėse narėse (CY ir LU), o 25 % dydžio tarifas – trejose valstybėse narėse (DK, HU, ir SE). 12. Susiklosčius šioms aplinkybėms, tikslinga laikinai išsaugoti dabartinį minimalų 15 % dydžio standartinį tarifą ir reikėtų pasiūlyti pratęsti galiojančių teisės aktų galiojimo terminą. 13. Šio pasiūlymo tikslas yra leisti Tarybai pratęsti minimalaus standartinio tarifo taikymo laikotarpį, kai 2005 m. gruodžio 31 d. baigsis Direktyvos 77/388/EEB 12 straipsnio 3 dalies a punkte nustatytas šio tarifo taikymo laikotarpis. Tokiu būdu nustatoma minimalus 15 % dydžio standartinis tarifas penkerių metų laikotarpiui nuo 2006 m. sausio 1 d. iki 2010 m. gruodžio 31 d. Straipsnių komentarai 1 straipsnis Pirmoje pastraipoje siūloma, kad dabartinio įvairiose valstybėse narėse nustatyto 15 % dydžio minimalaus standartinio pridėtinės vertės mokesčio tarifo taikymas būtų pratęstas nuo 2006 m. sausio 1 d. iki 2010 m. gruodžio 31 d. Antroje pastraipoje nustatoma, kad siūlomo minimalaus standartinio tarifo taikymas baigsis 2010 m. gruodžio 31 d. Ši nuostata bus tikslinama, nes remdamasi Komisijos pasiūlymu, Taryba vėliausiai iki 2010 m. gruodžio 31 d. turės nustatyti, koks standartinio tarifo dydis bus taikomas nuo šios datos. 2–4 straipsniai Šiuose straipsniuose numatomos direktyvos įsigaliojimo priemonės. 2005/0051 (CNS) Pasiūlymas TARYBOS DIREKTYVA iš dalies keičianti Direktyvą 77/388/EEB dėl bendros pridėtinės vertės mokesčio sistemos dėl minimalaus standartinio tarifo taikymo trukmės EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 93 straipsnį, atsižvelgdama į Komisijos pasiūlymą[7], atsižvelgdama į Europos Parlamento nuomonę[8], atsižvelgdama į Europos ekonomikos ir socialinių reikalų komiteto nuomonę[9], kadangi: (1) 1977 m. gegužės 17 d. Tarybos šeštosios direktyvos 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas[10] 12 straipsnio 3 dalies a punkto antroje pastraipoje numatyta, kad Taryba nustato po 2005 m. gruodžio 31 d. taikytiną standartinio tarifo dydį. (2) Šiuo metu valstybėse narėse galiojantis standartinis pridėtinės vertės mokesčio tarifas jį suderinus su pereinamojo laikotarpio schemos mechanizmais gali užtikrinti priimtiną šios schemos veikimą. Per šį laikotarpį reikia vengti, kad didėjantis atotrūkis tarp valstybėse narėse taikomų standartinių PVM tarifų nesukeltų struktūrinio disbalanso Bendrijoje ir neiškreiptų konkurencijos kai kuriose veiklos srityse. (3) Per kitą pakankamai ilgą laikotarpį būtina išlaikyti dabartinį minimalų 15 % dydžio standartinį tarifą, kad būtų galima tęsti 2000 m. birželio 7 d.[11] ir 2003 m. spalio 20 d.[12] Komisijos komunikatuose išdėstytos dabar galiojančių su PVM susijusių Bendrijos teisės aktų paprastinimo ir atnaujinimo strategijos įgyvendinimą. (4) Dėl to reikėtų atitinkamai iš dalies pakeisti Direktyvą 77/388/EEB, PRIĖMĖ ŠIĄ DIREKTYVĄ: 1 straipsnis Direktyvos 77/388/EEB 12 straipsnio 3 dalies a punkte pirma ir antra pastraipos pakeičiamos taip: „Kiekviena valstybė narė nustato tiekiamoms prekėms ir teikiamoms paslaugoms vienodą pridėtinės vertės mokesčio standartinį tarifą, išreikštą procentais nuo apmokestinamos vertės. Nuo 2006 m. sausio 1 d. iki 2010 m. gruodžio 31 d. standartinis tarifas negali būti mažesnis nei 15 %. Pagal Sutarties 93 straipsnį Taryba sprendžia, koks standartinis tarifas bus taikomas po 2010 m. gruodžio 31 d.“ 2 straipsnis 1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 2006 m. sausio 1 d., įgyvendina šią direktyvą. Apie tai jos nedelsdamos praneša Komisijai. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės praneša Komisijai apie šios direktyvos taikymo srityje priimtas nacionalinės teisės aktų nuostatas. 3 straipsnis Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje . 4 straipsnis Ši direktyva skirta valstybėms narėms. Priimta Briuselyje, Tarybos vardu Pirmininkas [1] OL L 145, 1977 6 13, p. 1. Direktyva su paskutiniais pakeitimais, padarytais Direktyva 2004/66/EB (OL L 168, 2004 5 1, p. 35). [2] Direktyva 92/77/EEB (OL L 316, 1992 10 31, p. 1). [3] KOM(95) 731 (OL C 73, 1996 3 13, p. 22) ir KOM(1998) 693 (OL C 409, 1998 12 30, p. 13). [4] 1996 12 20 Tarybos direktyva 96/95/EB (OL L 338, 1996 12 28, p. 89) ir 1999 5 25 Tarybos direktyva (OL l 139, 1999 6 2, p. 27). [5] KOM (2000) 348 galutinis. Komisijos komunikatas dėl strategijos, kuria siekiama pagerinti PVM sistemos veikimą vidaus rinkoje. [6] KOM (2003) 614 galutinis. Komisijos komunikatas. PVM strategijos patikslinimas ir atnaujinimas. [7] OL C […], [...], p. [...]. [8] OL C […], [...], p. [...]. [9] OL C […], [...], p. [...]. [10] OL L 145, 1977 6 13, p. 1. Direktyva su paskutiniais pakeitimais, padarytais Direktyva 2004/66/EB (OL L 168, 2004 5 1, p. 35). [11] KOM (2000) 348 galutinis. [12] KOM (2003) 614 galutinis.